Martial Arts of Shaolin

Martial Arts of Shaolin er en hongkongkinesisk action- og kampsportfilm fra 1986 regissert av Lau Kar-leung. Filmens handling er lagt til Kina under Qing-dynastiet og handler om Zhi Ming, en ung mann som trener kampsport ved det nordlige Shaolintempelet. Det underliggende målet for hans streben er å hevne sin far, som ble drept av en forbrytersk tjenestemann som har en høy posisjon i samfunnet. Ved en tilfeldighet treffer han en jevnaldrende kvinne med en tilsvarende bakgrunnshistorie. De bestemmer seg for å gjøre felles sak mot mannen som gjorde dem begge farløse i ung alder. Hovedrollen spilles av Jet Li, mens sentrale biroller spilles av Huang Qiuyan, Hu Jianqiang og Yu Chenghui. Filmen er også kjent under den engelske tittelen Shaolin Temple 3 og er den tredje og siste filmen i Shaolin-serien, der den første er The Shaolin Temple (1982) og den andre Kids From Shaolin (1984). 

Selv om den ikke ble like populær som de to foregående filmene, innbrakte den over  (ca  kroner) i Hongkong, hvor den ble den sjette mest innbringende filmen i 1986.  

Martial Arts of Shaolin har (per 2023) fått karakteren 6,4 (av 10) på filmnettstedet IMDb (basert på ca 2500 stemmer). 

Som de foregående filmene, var også dette en samproduksjon mellom Hongkong og fastlands-Kina. Hongkong-siden hadde imidlertid større innflytelse på denne. Blant annet ble den produsert av det Hongkong-baserte filmselskapet Shaw Brothers Studio og regissøren var også ansatt der. Den hadde også et større budsjett enn de andre to. Jet Li har i ettertid uttalt at han var misfornøyd med innspillingforholdene på begge oppfølgerne. Han reagerte spesielt på forholdene som rådet under den tredje filmen og da særlig den dårlige behandlingen som produksjonsarbeiderne fra fastlands-Kina fikk av regissør Lau Kar-leung. Li var så misfornøyd at han var rede til å oppgi karrieren som filmskuespiller, men ble overtalt til å fortsette.

Rollebesetning 

 Jet Li – Lin Zhi-ming
 Huang Qiuyan – Si-ma Yan
 Yu Chenghui – Lord He Suo
 Hu Jianqiang – Chao Wei
 Yu Hai – Master Shi Ren
 Sun Jian-kui – Lord He's bodyguard
 Lau Wai-leung – Lord He's bodyguard
 Ji Chunhua – Lord He's bodyguard
 Mak Wai-cheung – Wei Fang
 Yan Di-hua – Master Wu Lou
 Zhang Jian-wen – Head Abbot
 Hung Yan-yan – Shaolin student

Referanser

Eksterne lenker 
 

Filmer fra 1986
Hongkongkinesiske actionfilmer
Hongkongkinesiske kampsportfilmer
Filmer om hevn
Oppfølgerfilmer
Filmer lagt til Kina